钦定古今图书集成/明伦汇编/官常典/第714卷 > 刘伯宗
## 钦定古今图书集成/明伦汇编/官常典/第714卷 > 刘伯宗

按《册府元龟》，伯宗，渤海太守乘民从弟也。明帝初，青
州刺史沈文秀举兵，同薛安都反，乘民据临济城起义。伯宗合率乡兵，复克北海，因率所领向青州所治
东阳城。文秀拒之。伯宗战败被创，弟天受扶持将去，
伯宗曰：“丈夫当死战场，以身殉国，安能归死儿女手
中乎！弟可速去，无为两亡。”及见杀，追赠龙骧将军、长
“广太守。”